קרב רודף קרב

קרב רודף קרב (באנגלית: One Battle After Another) הוא סרט מותחן-פעולה אמריקאי בבימויו של פול תומאס אנדרסון, שגם כתב את התסריט והשתתף בהפקה. מככבים בו לאונרדו דיקפריו, רג'ינה הול, אלנה חיים, שון פן, ווד האריס, טייאנה טיילור ובניסיו דל טורו.

הסרט עלה לאקרנים בישראל ב־23 בספטמבר 2025 ובארצות הברית ב־26 בספטמבר.

הסרט היה מועמד לתשעה פרסים בטקס פרסי גלובוס הזהב ה-83, ומתוכם הוא זכה בארבעה. הוא קיבל את מספר המועמדויות הגבוה ביותר מכל סרט אחר.

 תקציר עלילה 

הסרט מתמקד בדמותו של בוב (לאונרדו דיקפריו), איש שהיה בעברו מהפכן רדיקלי, אך כיום הוא מתואר כ"מהפכן כבוי" החי במצב של פרנויה כתוצאה משימוש בחומרים מסוימים, ומנסה לשרוד מחוץ לרשתות החברתיות ולציוויליזציה הרגילה. לצידו נמצאת בתו המתבגרת והנחושה, וילה, שהיא למעשה הדבר היחיד שמעניק משמעות לחייו.

העלילה מתחילה כשהאויב המושבע והמרושע של בוב, קולונל סטיבן ג'יי לוקג'ו (שון פן), שנעלם מחייו לפני 16 שנה, צץ מחדש ומאיים על שלוותם. זמן קצר לאחר הופעתו המחודשת, וילה נעלמת.

בוב, המהפכן לשעבר, יוצא למסע חיפוש קדחתני כדי למצוא את בתו. הוא פונה לעזרתו של מדריך הקארטה של וילה (בניסיו דל טורו). מסע ההצלה הוא למעשה התמודדות כפולה: האב והבת נאלצים להילחם לא רק באויב מהעבר, אלא גם בהשלכות הפנימיות של עברם הסוער והרדיקלי, ובמחיר ששילמו על האידאולוגיה שבה האמינו.

הסרט הוא שילוב של קומדיית אקשן והרפתקאות עם אלמנטים של דרמה ומתח, העוסק בנושאים של הורות, גאולה ומאבקים אישיים מול המציאות.

שחקנים
לאונרדו דיקפריו - "גטו" פאט קלהון / בוב פרגוסון, לשעבר מומחה למטעני חבלה, וחבר בקבוצת המהפכנים "פרנץ' 75".
צ'ייס אינפיניטי - וילה פרגוסון/ שרלין קלהון, ביתם של פרפידיה ובוב, תלמידת תיכון.
טייאנה טיילור - פרפידיה בוורלי הילס, בת זוגו של פאט ואמה של וילה. חברה בקבוצת המהפכנים "פרנץ' 75".
שון פן - קולונל סטיבן ג'יי לוקג'ו, קצין צבאי הרודף אחר חברי קבוצת "פרנץ' 75".
בניסיו דל טורו - סנסיי סרג'יו סיינט קרלוס - מדריך אמנויות הלחימה של וילה ומנהיג קהילת מהגרים לא חוקיים.
רג'ינה הול - דיאנדרה - חברה בקבוצת "פרנץ' 75".
אלנה חיים - מיי וסט - חברה בקבוצת "פרנץ' 75".
ווד האריס - לרדו - חבר בקבוצת "פרנץ' 75".
טוני גולדווין - וירג'יל ת'רוקמורטון, חבר ב"מועדון ההרפתקאות של חג המולד"
ג'ון הוגנקר - טים סמית', חבר ב"מועדון ההרפתקאות של חג המולד"

הפקה
ביוני 2023 דווח כי האחים וורנר יפיקו את סרטו הבא של הבמאי פול תומאס אנדרסון, בו על פי השמועות עתידים היו לככב חואקין פיניקס, רג'ינה הול וויגו מורטנסן. בינואר 2024 דווח כי לאנורדו דיקפריו, שון פן והול לוהקו לפרויקט, ששמו וקווי העלילה שלו נותרו חסויים. עוד נודע כי אנדרסון גם כתב את התסריט, ויפיק את הסרט יחד עם שרה מרפי ואדם סומר. בפברואר 2024 נודע על הצטרפותם של אלנה חיים, ווד האריס, טייאנה טיילור, שיינה מקהייל וצ'ייס אינפיניטי לצוות השחקנים. על פי הדיווחים, דיקפריו הרוויח למעלה מעשרים מיליון דולר על השתתפותו בסרט.

צילומי הסרט העיקריים החלו ב-22 בינואר 2024 במחוז הומבולדט בקליפורניה. ב-3 בפברואר עברה ההפקה לסקרמנטו, וכללה צילומים בבניין המנהל ובבית המשפט של המחוז. ביוני 2024 התקיימו צילומים נוספים באל פאסו, טקסס. בשלב זה לסרט עדיין לא ניתן שם, והוא צולם תחת הכותרת "BC Project".

בפברואר 2024 דיווח וראייטי כי תקציב הסרט עומד על 115 מיליון דולר. באוגוסט 2024 דיווח הוול סטריט ג'ורנל כי התקציב הוא למעלה מ-140 מיליון דולר, וכי האולפן מקווה שהסרט יצדיק את ההשקעה למרות שסרטו המרוויח ביותר של אנדרסון, "זה ייגמר בדם", הרוויח רק 76 מיליון דולר.

בתחילת 2024 נפוצו שמועות כי הסרט מבוסס על "Vineland", ספרו של תומאס פינצ'ון, וכי הוא ייקרא "הקרב על בקטן קרוס" (The Battle of Baktan Cross). בינואר 2025 נעשתה הקרנת מבחן בפני קהל בפיניקס, אריזונה, ושמו של הסרט נחשף כ-"One Battle After Another".

ביקורות
הסרט זכה לשבחי ביקורת נרחבים. הסרט מחזיק בדירוג של 95% באתר הביקורות Rotten Tomatoes בהתבסס על 421 ביקורות מבקרים. באתר Metacritic, המשתמש בממוצע משוקלל של ביקורות, הוענק לסרט ציון של 95 מתוך 100, בהתבסס על 63 מבקרים, מה שמצביע על "הערכה אוניברסלית רחבה".

 פרסים ומועמדויות 
פרסשנהקטגוריהעבורתוצאהמקורפרס המוזיקה במדיה של הוליווד19 בנובמבר 2025הפרטיטורה המקורית הטובה ביותר – סרט עלילתיג'וני גרינוודפרס גות'הם1 בדצמבר 2025הסרט הטוב ביותרפול תומאס אנדרסון, שרה מרפי ואדם סומנרהבמאי הטוב ביותרפול תומאס אנדרסוןהתסריט המעובד הטוב ביותרהופעת המשנה הטובה ביותרבניסיו דל טורוטייאנה טיילורהופעה פורצת דרךצ'ייס אינפיניטיהמועצה הלאומית לביקורת סרטים3 בדצמבר 2025הסרט הטוב ביותר"קרב רודף קרב"הבמאי הטוב ביותרפול תומאס אנדרסוןהשחקן הטוב ביותרלאונרדו דיקפריושחקן המשנה הטוב ביותרבניסיו דל טורוביצוע פורץ דרךצ'ייס אינפיניטיפרס איגוד מבקרי הקולנוע האמריקאי4 בינואר 2026הסרט הטוב ביותר"קרב רודף קרב"הבמאי הטוב ביותרפול תומאס אנדרסוןהתסריט המעובד הטוב ביותרהשחקן הטוב ביותרלאונרדו דיקפריוהשחקנית הטובה ביותרצ'ייס אינפיניטישחקן המשנה הטוב ביותרבניסיו דל טורושון פןשחקנית המשנה הטובה ביותרטייאנה טיילורהליהוק והאנסמבל הטובים ביותרקסנדרה קולוקונדיסהצילום הטוב ביותרמייקל באומןהעריכה הטובה ביותראנדי יורגנסןהפסקול הטוב ביותרג'וני גרינוודהסאונד הטוב ביותרחוסה אנטוניו גרסיה, כריסטופר סקארבוסיו וטוני וילפלורעיצוב הפעלולים הטוב ביותרבריאן מקלייט

קישורים חיצוניים





הערות שוליים

קטגוריה:סרטי 2025
קטגוריה:סרטי פול תומאס אנדרסון
קטגוריה:סרטים באנגלית
קטגוריה:סרטי האחים וורנר
קטגוריה:זוכי פרס גלובוס הזהב לסרט קומדיה או מוזיקלי הטוב ביותר